கேள்வி: சுல்தான் இட்ரிஸ் கல்விப் பல்கலைக்கழகம் - வரலாறு பற்றி நீங்கள் என்ன அறிந்துள்ளீர்கள்?
பதில்: மலாயாவின் முதல் ஆசிரியர்ப் பயிற்சி மையம் முதலில் தைப்பிங்கில் இருந்தது. அப்போது அது மாத்தாங் ஆசிரியர் பயிற்சிக் கல்லூரி (''Matang Teacher Training College'') என்று அறியப்பட்டது. 1913-ஆம் ஆண்டு தைப்பிங் மலாய் நிலக்கிழார், நிகா இப்ராகீம் (''Ngah Ibrahim'') அவர்களின் மாளிகையில் மலாயாவின் முதல் ஆசிரியர் பயிற்சிக் கல்லூரி உருவாக்கப்பட்டது. ஒன்பது ஆண்டுகளுக்குப் பிறகு அந்தக் கல்லூரி தஞ்சோங் மாலிம் நகருக்கு மாற்றப்பட்டது; மற்றும் அதே நேரத்தில் பேராக் சுல்தான் அவர்களின் பெயரும் அந்த ஆசிரியர்ப் பயிற்சி மையத்திற்கு வழங்கப்பட்டது.
கேள்வி: சுல்தான் இட்ரிஸ் கல்விப் பல்கலைக்கழகம் - மலாய் ஆசிரியர்களுக்கு பயிற்சிக் கல்லூரி என்பது என்ன?
பதில்: 1922-இல் மலாயா மலாய் பள்ளிகளின் துணை இயக்குநர் ஆர்.ஓ. வின்ஸ்டெட் (''R.O. Winstedt'') என்பவர் மலாய் ஆசிரியர்களுக்கு ஒரு பயிற்சிக் கல்லூரி உருவாக்கப்பட்ட வேண்டும் எனும் ஒரு திட்டத்தைக் கொண்டு வந்தார். பேராக் மாநிலத்தின் 28-ஆவது சுல்தானான பேராக் சுல்தான் இட்ரிசு முர்சிதுல் ஆசாம் சா (''Sultan Idris Murshidul Azzam Shah of Perak'') என்பவரின் பெயரால் பெயரிடப்பட்ட இந்தக் கல்லூரி 29 நவம்பர் 1922-ஆம் தேதி மலாயா கூட்டமைப்பு மாநிலங்கள் தலைமைச் செயலாளர் சர் ஜார்ஜ் மேக்சுவெல் (''George Maxwell'') அவர்களால் திறக்கப்பட்டது.